
Τροποποίηση των όρων δόμησης στο χώρο της ΕΡΤ στην Αγία 

Παρασκευή (Ν. Αττικής)... 1 

Συμπλήρωση του υπ’ αριθ. 93/1987 Π. Δ/τος «Αναμόρφωση και 
ενοποίηση της νομοθεσίας για τους οικοδομικούς συνεταιρι¬ 
σμούς, τρόπος οργάνωσης διοίκησης και λειτουργίας αυτών και 
πολεοδόμηση εκτάσεων οικοδομικών συνεταιρισμών και οικοδο¬ 
μικών οργανισμών» (ΦΕΚ 52/Α). . . τ·ν. . . . .. 2 

ΑΠΟΦΑΣΕΙΣ 

Ένταξη σε κατηγορία και καθορισμός ορίων του οικισμού Κάτω 
Καμήλας Κοινότητας Κ. Καμήλας Νομού Σερρών καθορισμό 

όρων και περιορισμών δόμησης. 3 

Χαρακτηρισμός ως διατηρητέου του κτιρίου που βρίσκεται επί των 
οδών Φιλοπάππου αρ. 45 και Δανίας στην πόλη της Αθήνας, 

■ φερόμενου ως ιδιοκτησία Βασιλείου Βαλαμπούς, και καθορισμός 

ειδικών όρων και περιορισμών δόμησης.. 4 

ρα, Μαρίας Τσέκουρα,και καθορισμός ειδικών όρων και περιορι¬ 

ΠΟΛΕΟΔΟΜΙΑ 

ΔΙ ΑΤΑΓΜΑ ΤΑ 

(1) 

.Τροποποίηση των όρων δόμησης στο χώρο της ΕΡΤ στην Αγία Παρα¬ 
σκευή (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 9. 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα το άρθρο 7. 

3. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικότε¬ 
ρα τα άρθρα 2, 3 και 7. 

Α. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

5. Τις διατάξεις του Π. Δ/τος 183/1986 «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες» (ΦΕΚ 70/Α) και ειδικότερα το άρθρο 1 παράγρ. β. 

6. Την αριθ. Υ. 1291/1987 απόφαση του Πρωθυπουργού «Σύστα¬ 
σης θέσης Αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β) · 

8. Την αριθ. 331/1987 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την αριθ. 453/1988 γνωμοδότηση του Συμβουλίου της Επικρά¬ 
τειας, με πρόταση του Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

1. Ο συντελεστής δόμησης του χώρου για την ανέγερση κτιριακών 
συγκροτημάτων Ραδιοφωνίας και Τηλεοράσεως στο 21 Ο.Τ. τουρυμο-* 
τομικού σχεδίου Αγίας Παρασκευής (Ν. Αττικής) που είχε καθορισθεί 
με το από 6.2.1970 Β. Δ/γμα «περί τροποποιήσεως του ρυμοτομικού 
σχεδίου Αγίας Παρασκευής (Αττικής)» (ΦΕΚ 54/Δ/19.3.1970 και 
την υπ’ αριθ. Γ. 34362/1963/3 Ιουλίου 1981 απόφαση του Υπουρ¬ 
γού Χωροταξίας, Οικισμού και Περιβάλλοντος «περί τροποποιήσεως 
του ρυμοτομικού σχεδίου Αγίας Παρασκευής (Αττικής)» (ΦΕΚ 443/ 
Δ/21.8.1981), τροποποιείται και ορίζεται σε (1,25). 























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2. Τα κτίρια πρέπει να απέχουν από την ρυμοτομική γραμμή της 
οδού Μεσογείων τουλάχιστον είκοσι δύο (22) μέτρα. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Αυγούστου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

(2) 

Συμπλήρωση του υπ’ αριθ. 93/1987 Π, Δ/τος «Αναμόρφωση και 
ενοποίηση της νομοθεσίας για τους οικοδομικούς συνεταιρισμούς, 
τρόπος οργάνωσης διοίκησης και λειτουργίας αυτών και πολεοδό¬ 
μηση εκτάσεων οικοδομικών συνεταιρισμών και οικοδομικών οργα¬ 
νισμών» (ΦΕΚ 52/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 42 παράγρ. 1, 2 και 3. 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα το άρθρο 34 παράγρ. 4. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 13-7/Α) και ειδικότερα το άρθρο 23 παράγρ. 1. 

4. Την αριθ. Υ. 1291/1987 απόφαση τοδ Πρωθυπουργού «Σύστα¬ 
σης θέσης Αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β) “ 

6. Την αριθ. 517/1988 γνωμοδότηση του Συμβουλίου της Επικρα- 
τείάς, με πρόταση των Αντιπροέδρου της Κυβέρνησης και Υπουργού 
Δικαιοσύνης, Υπουργού Υγείας, Πρόνοιας και Κοινωνικών Ασφαλίσε¬ 
ων, Αναπληρωτή Υπουργού Περιβάλλοντος, Χωροταξίας και Δημοσί¬ 
ων Έργων και του Υφυπουργού Γεωργίας, αποφασίζουμε: 

Άρθρο 1. 

Στο τέλος του άρθρου 20 του Υπ’ αριθ. 93/1987 Π. Δ/τος (ΦΕΚ 
52/Α), προστίθεται η εξής παράγρ. 3. 

«3. Επίσης είναι δυνατόν να επιβάλλεται αναγκαστική συνένωση 
εκτάσεων οικοδομικών συνεταιρισμών με εκτάσεις οικοδομικών οργα¬ 
νισμών ή και με εκτάσεις τρίτων που γειτνιάζουν, για τους αυτούς ως 
άνω λόγους. Στην περίπτωση αυτή οι οικοδομικοί συνεταιρισμοί και οι 
οικοδομικοί οργανισμοί διατηρούν την αυτοτέλειά τους. Για την υλοποί¬ 
ηση της παραπάνω συνένωσης εφαρμόζονται οι διατάξεις του άρθρου 
10 του Ν. 1337/1983 για τον χαρακτηρισμό της έκτασης ως Ζώνη 
Αστικού Αναδασμού (ΖΑΑ). Φορέας του Αστικού Αναδασμού, δύναται 
να οριστεί οικοδομικός συνεταιρισμός ή οικοδομικός οργανισμός, εφό¬ 
σον συνεναίσει προς τούτο η πλειοψηφία του όλου αριθμού των ιδιοκτη¬ 
τών που είναι κύριοι τουλάχιστον κατά τα 3/4 των συνενουμένων 
εκτάσεων. Η παράγρ. 2 του άρθρου 17 του παρόντος, εφαρμόζεται και 
εν προκειμένω». 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα τ7)ς Κυβερνήσεως. 


Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Αυγούστου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΓ. ΚΟΥΤΣΟΓΙΩΡΓΑΣ ΓΙΑΝΝΗΣ ΦΛΩΡΟΣ 

ΟΙ ΥΠρΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΓΕΩΡΓΙΑΣ ΠΕΡ., ΧΩΡ. & ΔΗΜ. ΕΡΓΩΝ 

ΚΩΣΤΑΣ ΤΣΙΓΑΡΙΔΑΣ. ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΠΟΛΕΟΔΟΜΙΑ 

Α ΠΟΦΑΣΕΙ Σ 

Αριθ. Οιχ ΕΠΑ 10216 . · (3) 

Ένταξη σε κατηγορία και καθορισμός ορίων του οικισμού Κάτω Καμή¬ 
λας Κοινότητας Κ. Καμήλας Νομού Σερρών καθορισμό όρων και 

περιορισμών δόμησης. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ73.5.1985) 
«Περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις διευκρινίσεις για το όριο του συνεκτικού τμήματος οικισμού 

σύμφωνα με το έγγραφο Γ. 29557/2769 οικ./8 Απριλίου 1986 της 
Διεύθυνσης Γ1 - Γ2 του Υπ. ΠΕ.ΧΩ.ΔΕ. ' 

3. Τις προτάσεις των ιδιωτών μελετητών Μηχανικών, στους 
οποίους ανατέθηκε η σχετική μελέτη στα πλαίσια του προγράμματος 
των ανοικτών πόλεων, που αφορούν τον προσδιορισμό των ορίων των 
υπόψη οικισμών. 

4. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών, του Υπ. ΠΕ.ΧΩ.ΔΕ. 

5. Τα πληθυσμιακά στοιχεία των δύο τελευταίων απογραφών του 
κράτους από την Ε.Σ.Υ.Ε. 

6. Τις διατάξεις του Α.Ν. 314/68 «Περί παροχής εις τον Υπουργό 
Β. Ελλάδος και τους Νομάρχας, αρμοδιότητος επί θεμάτων εγκρίσεως 
ή τροποποιήσεως σχεδίων πόλεων και κωμών», όπως αυτός τροποποι¬ 
ήθηκε και συμπληρώθηκε με τους νόμους Α.Ν. 395/68, Ν.Δ. 1018/ 
71 (Άρθρο 2), Ν. 1337/83. (Άρθρο 33), Ν. 1512/85 (Άρθρο 8, 
παραγρ. 15).- 

7. Την αριθμό 2/1988, απόφαση του κοινοτικού Συμβουλίου Κοινό¬ 
τητας, Κάτω Καμήλας. 

8. Την από 10.3.1988 εισήγηση του Τ.Π.Π.Ε. Ν. Σερρών προς τό 
Συμβούλιο Χ.Ο.Π. του Νομού στην οποία αναλυτικά καθορίζονται, τα 
συγκεκριμένα στοιχεία που λήφθηκαν υπόψη από την υπηρεσία: 

I. Για την ένταξη του οικισμού στην ανάλογη κατηγορία, σύμφωνα 
με το άρθρο 2 του από 24.4.1985 Π.Δ. (ΦΕΚ 181 Δ’/3.5.1985). 

II. Για τον καθορισμό των ορίων του οικισμού σύμφωνα με τις 
διατάξεις των άρθρων 3 και 4 του από 24.4.1985 Π.Δ. (ΦΕΚ 181 
Δ’/3.5.1985). 

III. Για τον καθορισμό της αρτιότητας στον παραπάνω οικισμό 
σύμφωνα με το άρθρο 5 και παργρ. Ι.α. του από 24.4.1985 Π.Δ. 
(ΦΕΚ 181 Δ73.5.1985) και ειδικότερα, την ανάγκη αποφυγής κατά¬ 
τμησης των οικοπέδων πέρα από την οριζομένη αρτιότητα πριν γίνει η 
πολεοδομική μελέτη του οικισμού σύμφωνα με το από 20.8.1985 Π.Δ. 
(ΦΕΚ 414 Δ730.8.1985). 

IV. Για την επιβολή των ειδικών όρων δόμησης σύμφωνα με το 
Άρθρο 8 παράγρ. 3.2 του από 24.4.1985 Π.Δ. (ΦΕΚ 181 Δ7 
3.5.1985) που έγινε έπειτα από εξέταση των στοιχείων των μελετών: 

9. Την από 10.3.1988 εισήγηση του Τ.Π.Π.Ε. Ν. Σερρών, προς το 
Συμβούλιο Χ.Ο.Π. του Νομού στην οποία αναλυτικά εισηγείται την 
τροποποίηση των προηγούμενων γνωμοδοτήσεων και εναρμόνισή τους 
με το από 14.2.1987 Π.Δ. (ΦΕΚ 133 Δ723.2.1987). 

10. Την γνωμοδότηση του Συμβουλίου Χ.Ο.Π. του Νομού που 
λήφθηκε κατά την 5η συνεδρία την 17-.3.88 με αριθμό πράξης 37, 
αποφασίζουμε: 

Για τον οικισμό Κάτω Καμήλας της Κοινότητας Κάτω Καμήλας. 

11. Την ένταξη του οικισμού στην κατηγορία: 

α) Ως προς τη θέση στον Χώρο: Α3 Ούτε περιαστικός, παραλιακός 
ούτε τουριστικός. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6557 


β) Ως προς το βαθμό προστασίας: Β3 αδιάφορος, 
γ) Ως προς τη δυναμικότητα: Γ2 στάσιμος, 
δ) Ως προς το βαθμό διασποράς: Δ1 συνεκτικός, 
ε) Ως προς το μέγεθος: Ε3 Μεγάλος. 

II. Τον καθορισμό των ορίων του οικισμού Κ. Καμήλας της Κοινότη¬ 

τας Κ. Καμήλας του Νομού Σερρών με στοιχεία από 1 έως 29 όπως 
αυτά φαίνονται στο συνοδευτικό της παρούσας σχεδιάγραμμα Π. 1-1 σε 
κλίμακα 1:5.000 που αποτελεί αναπόσπαστο μέρος της απόφασης 
αυτής και συντάχθηκε βάσει στοιχείων του .χάρτη και επί τόπου ελέγ¬ 
χου και όπως αυτά περιγράφονται στην τεχνική περιγραφή που το συ¬ 
νοδεύει. ^ 

III. Την επιβολή των ακολούθων γενικών και ειδικών όρων και 
περιορισμών δόμησης: 

Α. Γενικοί όροι δόμησης. , 

1. Αρτιότητα οικοπέδων: 

ι. Γιά· οικόπεδα που εμπίπτουν - εντός ·του ρυμοτομικού σχεδίου του 
οικισμού.ορίζεται εμβαδόν 500 τ.μ. με αρτιότητα προσώπου 14μ. 

ιι. Για οικόπεδα που εμπίπτουν στην περιοχή μεταξύ του ρυμοτομι¬ 
κού σχεδίου και του προτεινόμενου νέου ορίου του οικισμού, ορίζεται 
εμβαδόν 1000 τ.μ. 

Κατά παρέκκλιση άρτια θεωρούνται τα οικόπεδα με όποιο εμβαδόν 
είχαν κατά την ημέρα δημοσίευσης του από 24.4.1985 (ΦΕΚ 181 Δ’/ 
3.5.1985). 

2. Συντελεστής δόμησης: · 

ι. Για τα οικόπεδα που εμτίίπτουν εντός του εγκεκριμένου ρυμοτομι¬ 
κού σχεδίου ο συντελεστής δόμησης των οικοπέδων κλιμακώνεται 
προοδευτικά και ανάλογα με την επιφάνεια του οικοπέδου ως εξής*. 

α. Για τα πρώτα 100 τ.μ.·επιφάνειας του οικοπέδου, ο συντελεστής 
δόμησης ορίζεται σε 1,60. 

β. Για τα επόμενα 100 τ.μ. επιφάνειας του οικοπέδου, ο συντελεστής 
δόμησης ορίζεται σε 0,80. 

γ.Για το πέρ$ των 200 τ.μ. τμήμα επιφάνειας του οικοπέδου, ο 
συντελεστής δόμησης ορίζεται σε 0,60. 

Γ ιοί την περιοχή εντός του εγκεκριμένου σχεδίου, δεν υπάρχει ανώ¬ 
τατο όριο συνολικής επιφάνειας ορόφων στο οικόπεδο. 

ιι. Για οικόπεδα που εμπίπτουν στην περιοχή μεταξύ του ρυμοτομι¬ 
κού σχεδίου και του ορίου του οικισμού, ο συντελεστής δόμησης των 
οικοπέδων ορίζεται σύμφωνα με το άρθρο 1 παρ. 2, του από 
14.2.4987 Π.Δ. (Φ.Ε.Κ. 133“ Δ’/23.3.1987). 

3. Κάλυψη οικοπέδου: / · 

Μέγιστο επιτρεπόμενο ποσοστό κάλυψης των οικοπέδων ορίζεται 
σύμφωνα με το άρθρο 1 παρ. 2, β του από 14.2.1987 Π.Δ. (Φ.Ε.Κ. 
133 Δ'/23.2.1987). 

4. Ύψος κτιρίων: 

α. Για τα οικόπεδα που εμπίπτουν εντός του ρυμοτομικού σχεδίου το 
μέγιστο ύψος των κτιρίων ορίζεται σε 8.00μ. 

Σε περίπτωση που το οικόπεδο έχει κλίση μεγαλύτερη του 25%, το 
μέγιστο ύψος είναι δυνατόν να φθάσει τα ΙΟ.ΟΟμ. από το χαμηλότερο 
σημείο του εδάφους μη συμπεριλαμβανομένης της στέγης και έπειτα 
από προηγούμενη έγκριση της Επιτροπής Πολεοδομικού και Αρχιτε¬ 
κτονικού Ελέγχου (Ε.Π.Α.Ε.). 

β. Για τα οικόπεδα που εμπίπτουν στην περιοχή μεταξύ του ρυμοτο¬ 
μικού σχεδίου και του προτεινόμενου νέου ορίου του οικισμού το μέγι¬ 
στο ύψος των κτιρίων ορίζεται σύμφωνα με το άρθρο 1 παρ. 2δ του από 
14.2.87 ΓΙ. Δ/τος δυνάμενο να φθάσει τα 8,5 μ. από το χαμηλότερο 
σημείο για κλίση εδάφους μεγαλύτερη του 25% και μετά από έγκριση 
της Ε.ΓΙ.Α.Ε. 

Β. Ειδικοί όροι δόμησης. 

1. Τρόπος κάλυψης: στέγη., με κεραμίδι κόκκινου χρώματος, με 
κλίση 1:3 περίπου. Στις περιπτώσεις που τοποθετείται ηλιακός θερμο¬ 
σίφωνας (ή συλλέκτης γενικώς) να επιδιώκεται η ενσωμάτωση του 
στην στέγη, κεραμίδια βυζαντινά ή ρωμαϊκά. 

Για τις μονόροφες οικοδομές ισχύουν τα οριζόμενα στην παραγρ. 1 . 
της υπ’ αριθ. Τ.Π./ΕΠΑ/ 10140/88 απόφασης Νομάρχου Σερρών. 

2. Ποικίλοι χρωματισμοί στις όψεις σε αρμονία χρωμάτων. 

3. Διασπασμένοι εξώστες με ξύλινο ή μεταλλικό κάγκελο. 

4. Οι περιφράξεις να είναι χαμηλοί μαντρότοιχοι επιχρισμένοι σε 
άσπρο ή γκρι χρώμα, κατά ΓΟΚ/85. 

IV. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμ¬ 
μα από το Τμήμα Πολεοδομίας και Π.Ε. της Νομαρχίαςς ώστε να 
εξασφαλίζεται η συνέχεια των κοινοχρήστων χώρων και η δημιουργία 
νέων κοινοχρήστων χώρων σύμφωνα με τα οριζόμενα στις διατάξεις 


της παρ. 1 του άρθρου 6 του από 24.4.1985 Π. Δ/τος. * 

V. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

VI. Κατά τα λοιπά ισχύει το από 24.4.85 Π.Δ,, όπως τροποποιήθη¬ 
κε με το Π.Δ. της 14.2.1987. 

VII. Κάθε προγενέστερη διάταξη, διαφορετική με τα παραπάνω 
οριζόμενα, καταργείται, 

VIII. Το ακριβές αντίγραφο του πρωτοτύπου σχεδιαγράμματος 
Π-1.1 που συνοδεύει την απόφαση αυτή, μετά την δημοσίευση στην 
Εφημερίδα της Κυβερνήσεως, να αναρτηθεί στο Διοικητήριο, στο κτίριο 
του Τ.Π.Π.Ε. Κ. Σερρών, για 15 (δεκαπέντε) συνεχείς μέρες. 

Η απόφαση αυτή να δημοσιευθεί στην Εφημερίδα της Κυβερνήσεως, 
έχοντας ισχύ από την δημοσίευσή της. 

Σέρρες, 27 Ιουλίου 1988 
Η Νομάρχης 
ΕΤΦΗ Δ. ΜΗΤΩΣΗ 


ΤΕΧΝΙΚΗ ΠΕΡΙΓΡΑΦΗ ΧΑΡΤΗ Π-1.1 
ΟΙΚΙΣΜΟΣ: Κ. ΚΑΜΗΛΑ 
ΚΟΙΝΟΤΗΤΑ: Κ. ΚΑΜΗΛΑΣ 
ΜΟΜΟΣ: ΣΕΡΡΩΝ 

Η Κ. Καμήλα είναι μεγάλος οικισμός. Το σημείο 1 της Ζ.Ο.Κ. είναι 
στο όριο των αγροτεμαχίων 601, 809. Στη συνέχεια η Ζ.Ο.Κ. ακολου¬ 
θεί τα όρια των αγροτεμαχίων (που περιλαμβάνονται εντός Ζ.Ο.Κ.), 
809. 810, 811, 812, 813, 814, 815, 831, 1906, 1907, 1908, 
1909, 1910, 1911, 1905 μέχρι το σημείο 9. Από εκεί ακολουθεί το 
ρυμοτομικό σχέδιο μέχρι το'σημείο 20. Από το σημείο 20 μέχρι το 
σημείο 21 ακολουθεί τάφρο. 

Και από το σημείο 21 μέχρι το σημείο εκκίνησης 1 ακολουθεί το 
ρυμοτομικό σχέδιο. 

-♦- 

Αριθ. ΟΙΚ. 57345/6282 (4) 

Χαρακτηρισμός ως διατηρητέου του κτιρίου που βρίσκεται επί των 
οδών Φιλοπάππου αρ. 45 και Δανίας στην πόλη της Αθήνας, 
φερόμενου ως ιδιοκτησία Βασιλείου Βαλαμπούς, και καθορισμός 
ειδικών όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: :· 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε,με τις διατάξεις του Ν. 1772/1988 «Τροποποίη¬ 
ση διατάξεων του Ν. 1577/1985» «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2. Την αριθ. ΟΙΚ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την αρ. 31252/1530/20.5.87 κοινή απόφαση των Υπουργών 
Προεδρίας της Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων, (ΦΕΚ 482/Δ/87). 

4. Την αρ. Υ. 1291/1987 Απόφαση του Πρωθυπουργού «σύσταση 
θέσης αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος Χωροταξίας και Δημοσίων Έργων, κ.λπ. 
(ΦΕΚ 526/Β/87). 

5. Την αρ. Υ. 1436/15.10.87 Απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β/87). 

6. Τις διατάξεις του άρθρου 22 παρ. 7 του Ν. 1735/1987 (ΦΕΚ 
195/Α/87). 

7. Τις διατάξεις της υπ’ αρ. 15883/1903/8.2.88 κοινής απόφα¬ 
σης του Υπουργού Προεδρίας της Κυβερνήσεως και .του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
142/Β/88). 

8. Το άρ. 51/88 Π. Δ/γμα «Οργανισμός Υπουργείου Περιβάλλο¬ 
ντος, Χωροταξίας και Δημοσίων Έργων» (ΦΕΚ 19/Α/88). 

9. Την από 3.3.88 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7) και την από 6.6.1988 εισήγηση της 
Δ/νσης Πολεοδομικού Σχεδιασμού, Τμήμα Παραδοσιακών Οικι¬ 
σμών. 

10. Την από 22.3.1988 απάντηση του ενδιαφερόμενον Βασιλείου 
Βαλαμπούς, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Φιλοπάππου αρ. 45 και Δανίας στην πόλη της Αθήνας, φερόμενο 
ως ιδιοκτησία Βασιλείου Βαλαμπούς, όπως φαίνεται σημειωμένο στο 
σχετικό πρωτότυπο τοπογραφικό διάγραμμα σε κλίμακα 1:200 που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αρ. 57345/1988 πράξη του ακριβές αντίγραφο του 
οποίου αναρτάται στην' Δ/νση Τοπογραφικών Εφαρμογών επί δεκαπέ¬ 
ντε (15) ημέρες από την επομένη της δημοσίευσης της παρούσας 
απόφασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντοι οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Αίτηση για προσθήκη στο διατηρητέο κτίριο αποστέλλεται από 
την Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος Χωροτο’.ξίας και Δημοσίων Έργων με γνώμη της Επι¬ 
τροπής Πολεοδομικού και Αρχιτεκτονικού Ελέγχου (ΕΠΑΕ) για ειδική 
ρύθμιση σύμφωνα με τα όσα ορίζονται από τις διατάξεις του άρθρου 4 
παρ. 2 του Ν. 1577/85, εφόσον δεν παραβλάπτεται το διαρητητέο 
κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για την χρήση 
του κτιρίου. 

6. Για οποιαδήποτε οικοδομική εργασία στο εξωτερικό και εσωτερι¬ 
κό του διατηρητέου κτιρίου και στον περιβάλλοντα χώρο του, καθώς 
και για την τοποθέτηση επιγραφών, απαιτείται η έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αθήνα, 16 Αυγούστου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. ΟΙΚ. 57344/62 81 (5) 

Χαρακτηρισμός ως διατηρητέου του κτιρίου που βρίσκεται στον οικισμό 

Πέτρα Μυτιλήνης του Ν. Λέσβου, φερόμενου ως ιδιοκτησία Χριστο¬ 
δούλου Καμπάμαλη, και καθορισμός ειδικών όρων και περιορισμών 

δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) 
αυτού, όπως τροποποιήθηκε με τις διατάξεις του Ν. 1772/1988 
«Γενικός Οικοδομικός Κανονισμός» και άλλες σχετικές διατάξεις» 
(ΦΕΚ 91/Α/88). 

2. Την αριθ. οικ. 75724/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περιβάλ¬ 
λοντος (ΦΕΚ 767/Β/83) και ειδικότερα το άρθρο 5, όπως τροποποιή¬ 
θηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την αρ. 31252/1530/20.5.87 κοινή απόφαση των Υπουργών 
Προεδρίας της Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων . (ΦΕΚ 482/Δ/87). 

4. Το αρ. 1/86 Π. Δ/γμα (ΦΕΚ 1/Α) και ειδικότερα τα άρθρα 2 
(πρ. 3ζ, περίπτωση αα) και 5. 

5. Το αρ. 51/1988 II. Δ/γμα «Οργανισμός Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 19/Α/88). 

6. Την από 17.11.87 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7) του Υπουργείου Περιβάλλο¬ 
ντος, Χωροταξίας και Δημοσίων Έργων. 

7. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/82 (ΦΕΚ 210/Α) χωρίς να περιέλθουν 
στην Δ/νση Παραδοσιακών Οικισμών και Περιβάλλοντος (Γ7) του 
Υπουργείου ΠΕ.ΧΩ.Δ.Ε. τυχόν αντιρρήσεις του ενδιαφερόμενον, απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκεται στον 
οικισμό Πέτρα Μυτιλήνης του Ν. Λέσβου, φερόμενο ως ιδιοκτησία 


Χριστοδούλου Καμπάμαλη; όπως φαίνεται σημειωμένο στο σχετικό 
πρωτότυπο τοπογραφικό διάγραμμα σε κλίμακα 1:5000 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών του 
Υπουργείου Περιβάλλοντος, Χωροταξίας και Δημοσίων Έργων με την 
υπ’ αρ. 57344/1988 πράξη του και που συνοπτικό του αντίτυπο 
δημοσιεύεται με την παρούσα απόφαση γιατί πρόκειται για αξιόλογο 
κτίριο με παραδοσιακή μορφή και ιδιαίτερο αρχιτεκτονικό χαρακτή- 


ρα * . 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, «αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργιανισμού, καθώς και επεμβάσεις για λόγους 
λειτουργικούς του διατηρητέου κτιρίου εφόσον δεν αλλοιώνεται ο αρχι¬ 
τεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση του του διατηρητέου κτιρίου. Επι¬ 
τρέπεται μόνο η τοποθέτηση επιγραφών περιορισμένων διαστάσεων που 
πληροφορούν για την χρήση των χώρων του Κτιρίου. 

5. Για οποιαδήποτε επέμβαση.στο εξωτερικό ή εσωτερικό του διατη¬ 
ρητέου κτιρίου κα; στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στήν Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσε¬ 


ως. 


Αθήνα, 16 Αυγούστου 1988 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 


-♦- 

Αριθ. ΟΙΚ. 53598/6108 (6) 

Χαρακτηρισμός ως διατηρητέου του κτιρίου που βρίσκεται στην επαρ¬ 
χιακή οδό Βαθέος Κοκκαριού στο Βαθύ της νήσου Σάμου, στη θέση 
Πευκάκια, φερόμενο ως ιδιοκτησία Σωτηρίου Τσέκουρα, Μαρίας 
Τσέκουρα και καθορισμός ειδικών όρων και περιορισμών δόμησης. 


Ο ΥΠΟΥΡΓΟΣ ΑΙΓΑΙΟΥ 

• Έχοντας ι^πόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) 
αυτού, όπως τροποποιήθηκε με τις διατάξεις του Ν. 1772/1988 
«Γενικός Οικοδομικός Κανονισμός» και άλλες σχετικές διατάξεις» 
(ΦΕΚ 91/Α/88). 

2. Την αριθ. οικ. 75724/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/^3) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την αρ. 31252/1530/20.5.87 κοινή απόφαση των Υπουργών 
Προεδρίας της Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων . (ΦΕΚ 482/Δ/87). 

4. Το αρ. 1/86 Π. Δ/γμα (ΦΕΚ 1/Α) και ειδικότερα τα άρθρα 2 
(πρ. 3ζ, περίπτωση αα) και 5. 

5. Το αρ. 51/1988 Π. Δ/γμα «Οργανισμός Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 19/Α/88). 

6. Την από 26.4.1988 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7) του Υπουργείου Περιβάλλο¬ 
ντος, Χωροταξίας και Δημοσίων Έργων. 

7. Την από 11.5.1988 απάντηση των Σωτηρίου Τσέκουρα και 
Μαρίας Τσέκουρα, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην 
επαρχιακή οδό Βαθέος - Κοκκαριού, στο Βαθύ της νήσου Σάμου, στη 
θέση Πευκάκια, φερόμενο ως ιδιοκτησία Σωτηρίου και Μαρίας Τσέκου¬ 
ρα, όπως φαίνεται σημειωμένο με διαγράμμιση στο συνημμένο τοπο¬ 
γραφικό διάγραμμα σε κλίμακα 1:500 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την υπ’ αρ. * 
53598/1988 πράξη του, και που συνοπτικό του αντίτυπο δημοσιεύε¬ 
ται με την παρούσα απόφαση, γιατί πρόκειται για κτίριο με ιδιαίτερο 
αρχιτεκτονικό και μορφολογικό ενδιαφέρον. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, «αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 

η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς, εφόσον δεν αλλοιώνεται ο 
αρχιτεκτονικός χαρακτήρας του διατηρητέου κτιρίου. 

4. · Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερι- , 
κό του διατηρητέου κτιρίου και στον περιβάλλοντα χώρο του, καθώς 
και για την τοποθέτηση επιγραφών, απαιτείται η έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αθήνα, 20 Ιουλίου 1988 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 

-♦- 

Αριθ. X 7185/88 (7) 

Έγκριση τοπικού ρυμοτομικού σχεδίου στην εκτός σχεδίου περιοχή 

Κοιν. Παραλίας Πάτρας, για τόν καθορισμό χώρου εργασιών κατοι¬ 
κιών και καθορισμός όρων και περιορισμών δόμησης. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 331Α) και ειδικότερα το 
άρθρο 26 όπως αντί καταστήθηκε με την πάρ. 16 του άρθρου 8 του Ν. 
1512/85 (ΦΕΚ 84/Α). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/86 (ΦΕΚ 210Α). 

4. Τις διατάξεις του Α.Ν. 314/1986 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το αριθ. 1018/71 Ν. 
Δ/γμα (ΦΕΚ 220/Α) και με την παρ. 3 του άρθρου 34 του Ν. 
1577/86 (ΦΕΚ 210/Α). 

5. Τις διατάξεις του αριθ. 138/86 Π. Δ/τος (ΦΕΚ 70/Α). 

6. Την αριθ. 37/1988 γνωμοδότηση του Κοιν. Συμβουλίου Παρα¬ 
λίας. 

7. Την αριθ. 10/20.5.88 (θέμα 10) γνωμοδότηση του ΣΧΟΠ Ν. 
Αχαΐας, αποφασίζουμε: 

Άρθρο Ιο. 

Α. Εγκρίνουμε το ρυμοτομικό σχέδιο του ΟΕΚ στην περιοχή της 
Κοιν. Παραλίας Πάτρας για την ανέγερση εργατικών κατοικιών όπως 
φαίνεται στο διάγραμμα μελέτης του Ο.Ε.Κ. που συνοδεύει την παρού¬ 
σα. 

Β. Καθορίζουμε όρους δόμησης 

1. Ποσοστό κάλυψης 0,40 -σε κάθε Ο.Τ. 

2. Συντελεστής δόμησης 0,8 για τα Ο.Τ. 1, 2, 4, 5, 7, 8, 10, 12, 
13, 15, 16, 177 19. 

3. Συντελεστής δόμησης 1,2 για το Ο.Τ. 3, 6, 9, 11, 14, 18 και 

20 . 

4. Πρασιά 2,5 μ. 

Γ. Εγκρίνουμε τη γενική δ/ξη των κτιρίων όπως φαίνεται στο 
διάγραμμα μελέτης του Ο.Ε.Κ. που συνοδεύει την παρούσα. 

Επί πλέον 

α) Όλοι οι διαμορφωμένοι ελεύθεροι περιφράξεων χώροι που βρίσκο¬ 
νται εντός'των Ο.Τ. του οικισμού τίθενται στην κοινή χρήση της πόλης 
με επιβολή σύμφωνα με την παρ. 2 του άρθρου 9 του από 17.7.1923 
Δ/τος όπως τροποποιήθηκε με τον Α.Ν, 625/68 σε συνδυασμό με τις 
διατάξεις του άρθρου 12 του ΓΟΚ/85. 

β) Όλοι οι κοινόχρηστοι χώροι του οικισμού που βρίσκονται εκτός 
των Ο.Τ. περιέχονται στην Κοινότητα κατά κυριότητα και χρήση 
σύμφωνα με το Ν.Δ. 

Άρθρο 2ο. 

Τα τοπογραφικά διαγράμματα θα αναρτηθούν στο χώρο ανακοινώ¬ 
σεων του Τμήματος Πολεοδομίας και Πολεοδομικών Εφαρμογών για 
δεκαπέντε μέρες από 10.6.1988. 

Άρθρο 3ο. 

Η ισχύς της απόφασης αυτής αρχίζει από τη δημοσίευσή της στην 

Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα , της Κυβερνήσε¬ 
ως. 

Πάτρα, 10 Αυγούστου 1988 
Ο Προϊστάμενος Πολ/μίας 
ΠΑΝΟΣ ΓΟΤΝΑΡΟΠΟΤΛΟΣ 

- ¥ - 

Αριθ. 16210/1945 (8) 

Τροποποίηση του ρυμοτομικού σχεδίου Περιστεριού οδός Δαμασκηνού 
και Σαγγαρίου Ο.Τ. 900, 899,884. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/68 (ΦΕΚ. 47/Α) όπως τροποποιή¬ 

θηκαν και συμπληρώθηκαν με το υπ’ αριθμ. 1018/71 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ. 210/Α). - 

3. Τις διατάξεις του υπ’ αριθμ. 183/86 Π. Δ/τος (ΦΕΚ. 70/Α) 

4. Την υπ’ αριθμ. Γ4δ/15883/1903/8.2.88 κοινή απόφαση 
Υπουργού·Προεδρίας της Κυβερνήσεως και Αναπληρωτή Υπουργού 
ΠΕΧΩΔΕ. 

5. Την υπ’ αριθ. 80/88 και 338/88 γνωμοδότηση του Δημ. Συμ¬ 
βουλίου Περιστεριού, αποφασίζουμε:. 

Άρθρο 1. 

Εγκρίνεται η τροποποίηση του εγκεκριμμένοιυ ρυμ. σχεδίου Περι¬ 
στεριού Ο.Τ. 900, 899, 884, οδός Δαμασκηνού και Σαγγαρίου όπως 
φαίνεται στο σχετικό πρωτότυπο σχεδιάγραμμα σε κλίμακα 1:500 που 
έχει θεωρηθεί από τη Δ/ντρια Πολεοδομίας Δ.Α. και αντίγραφο του 
οποίου θα αναρτηθεί για 15 ημέρες στα γραφεία της Δ/νσης Πολεοδο¬ 
μίας Δ.Α. μετά από τη δημοσίευση αυτής της απόφασης στην Εφημερί¬ 
δα της Κυβερνήσεως. 

Άρθρο 2. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αιγάλεω, 15 Ιουλίου 1988 
Ο Νομάρχης 

Γ. ΑΝΑΝΙΑΔΗΣ 

- ♦ - 

Αριθ. 418/88 (9) 

Τροποποίηση σχεδίου πόλεως Χανιών, Ν. Χανιών. 

ΤΟ ΔΗΜΟΤΙΚΟ ΣΥΜΒΟΥΛΙΟ ΧΑΝΙΩΝ 
Αφού έλαβε υπόψη: 

1. Το από 29.12.86 Π.Δ. περί εγκρίσεως τροποποιήσεως εγκεκρι¬ 
μένου σχεδίου πόλεως με απόφαση του Δ.Σ. του Δήμου Χανιών. 

2. Τις σχετικές διατάξεις του Ν.Δ. 17.7.1923 περί Σχεδίων Πόλε¬ 
ων, κωμών κ.λπ. 

3. Τη σύμφωνη γνώμη του Δημοτικού Συμβουλίου την εκφρασθεί- 
σαν με την υπ’ αριθ. 471/79 απόφασή του. 

4. την υπ’ αριθ. 19/1988 γνωμοδότηση του Συμβουλίου Χ.Ο.Π.Ν. 
Χανιών. 

5. Τις εισηγήσεις και προτάσεις καθώς και τη διεξαχθείσα συζήτηση 
επί του θέματος, αποφασίζει: 

1. Εγκρίνει την τροποποίηση του εγκεκριμένου σχεδίου" πόλεως 
Χανιών όπως αυτή περιγράφεται στο από Αύγουστο 1979 τοπογραφι¬ 
κό διάγραμμα υπό κλίμακα 1,500 του μηχανικού Γεωργίου Πλατανί- 
δη και θεωρήθηκε από το Δήμαρχο Χανιών και τον Προϊστάμενο της 
Τεχνικής Υπηρεσίας του Δήμου Χανιών. 

2. Η τροποποίηση αφορά την πρόταση για την αλλαγή του εγκεκρι¬ 
μένου Σχεδίου Πόλεως Χανιών στη συμβολή των οδών Ιωνίας και 
Μαργουνίου. 

3. Η ανάρτηση του ανωτέρω διαγράμματος θα γίνει μετά τη δημο¬ 
σίευση της παρούσας στην Εφημερίδα της κυβερνήσεως στον πίνακα 

των ανακοινώσεων του Δήμου Χανιών που βρίσκεται στο κεντρικό χωλ 
του Δημαρχείου και κατά το χρονικό διάστημα από 1.10.88 έως 
15.10.88. 

Το Δημοτικό Συμβούλιο 
Με εξουσιοδότηση 
Ο Πρόεδρος Δ.Σ. 

ΙΩΑΝΝΗΣ ΔΑΣΚΑΛΑΚΗΣ 

-- ♦ - 

ΑΝ ΑΚΟΙΝΩΣ ΕΙΣ 

(10) 

Παρακατάθεση αποζημίωσης για τη διάνοιξη δημοτικής οδού στο Δή¬ 
μο Τριπόλεως Ν. Αρκαδίας. 

Ο ΔΗΜΑΡΧΟΣ ΤΡΙΠΟΛΕΩΣ 

Δυνάμει της υπ’ αριθ. 2α/1970 πράξεως αναλογισμού της Διευθύν- 
σεως Τεχνικών Υπηρεσιών Νομού Αρκαδίας που επικυρώθηκε με την 
υπ’ αριθ. 16519/71 απόφαση του Νομάρχη Αρκαδίας και πραγματο¬ 
ποιήθηκε με σκοπό την εφαρμογή του εγκεκριμένου σχεδίου της πόλης 
Τρίπολης (ΦΕΚ 11/9.11.1959 τεύχος Δ’) και συγκεκριμένα τη διά¬ 
νοιξη της προβλεπόμενης μεταξύ των ΟΤ 210 κάι 209β Δημοτικής 
οδού, έγινε ο αναλογισμός αποζημίωσης και τακτοποίησης των ιδιο¬ 
κτησιών μέσα από τις οποίες διέρχεται η οδός αυτή και οι οποίες είναι: 
α) ιδιοκτησία Ιωάννου Μιχαλοπούλου του Αθανασίου και της Μαρι- 

γώς- , 

β) Άννας θυγατρός: Αθανασίου και Μαριγώς Μιχαλοπούλου και* 
συζύγου Χρήστου Μπουρτζουκλή. 

γ) Παναγιώτου Κων/νου Μιχαλοπούλου. 
δ) Κων/νου Κων/νου Μιχαλοπούλου. 
ε) Ιωάννου Κων/νου Μιχαλοπούλου. 
στ) Θεοδώρας συζ. Χαρ. Κουτρουμπή. 
ζ) Γεωργίου Θωμά Μαρκοπούλου. 

η) Σοφίας χήρας Πέτρου Κωνσταντινοπούλου το γένος Θεοδώρου 
και Αγγελικής Φωτοπούλου που ενεργεί για λογαριασμό της και ως 
νόμιμη επίτροπος των ορφανών πατρός τέκνων της Βασιλικής 
θυγατέρας Πέτρου και Σοφίας Κωνσταντινοπούλου και Αγγελικής - 
Παναγιώτας θυγατέρο: Πέτρου και Σοφίας Κωνσταντινοπούλου. 

Μετά από προσφυγή της Σοφίας χήρας Πέτρου Κωνσταντινοπούλου 
ενώπιον του Πολυμελούς Πρωτοδικείου Τριπόλεως καθορίστηκε ορι¬ 
στική τιμή μονάδος αποζημιώσεως το ποσόν των 3.000 δρχ. μ 2 για τα 
απαλλοτρ ιού μένα - ρυμοτομούμενα ακίνητα όπως περιγράφονται στο 
από μηνός Ιουνίου 1970 τοπογραφικό διάγραμμα του Πολ. Μηχανικού 
Λουκά Τεριακή συνολικής εκτάσεως (εμβαδού) 95.03 μ 2 . 

Το σύνολο της αποζημίωσης για τα απαλλοτριούμενα τμήματα ιδιο¬ 
κτησιών υπερκειμένων και συστατικών ανέρχεται στο συνολικό ποσό 
των δρχ. διακοσίων ογδόντα πέντε χιλιάδων εκατόν πενήντα δρχ. 
(285.150) το οποίο ποσό ο Δήμος Τριπόλεως παρακατάθεσε στο Τα¬ 
μείο Παρακαταθηκών και Δανείων (Γραφείο Τρίπολης) το οποίο εξέδω¬ 
σε το υπ’ αριθ. 15023/4.8.88 Γραμμάτιο συστάσεως παρακαταθήκης 
υπέρ των εικαζομένων ιδιοκτητών των ως άνω ακινήτων που απαλλο- 
τριώνονται - ρυμοτομούνται για λογαριασμό όλων των υπόχρεων προς 
αποζημίωση. 

Τρίπολη, 18 Αυγούστου 1988 
Ο Δήμαρχος 

ΑΝΤΩΝΙΟΣ Γ. ΚΩΝΣΤΑΝΤΟΠΟΥΛΟΣ 

- ♦ - * 

( 11 ) 

Ανακοίνωση γενομένης παρακατάθεσης αποζημίωσης ιδιοκτησίας που 
απαλλοτριώθηκε στη θέση ΚΟΡΑΚΙ - Απάνω Μεριάς, της περιφέ¬ 
ρειας Δήμου Άνω Σύρου, Ν. Κυκλάδων. 

Ο ΔΗΜΑΡΧΟΣ ΑΝΩ ΣΥΡΟΥ 

Ανακοινώνει ότι ο δήμος Άνω Σύρου κατάθεσε στο Γ ραφείο Παρα¬ 
καταθηκών Σύρου, με το αριθ. 11436 από 3.8.1988 γραμμάτιο 
σύστασης παρακαταθήκης το ποσό των 6.096.300 δρταχμών, υπέρ 
του εικαζομένου δικαιούχου Ιωσήφ Σάντου Σιγάλα, κατοίκου Άνω 
Σύρου, ως καταβολή έναντι αποζημίωσης, για την αναγκαστική απαλ¬ 
λοτρίωση ακινήτου στη θέση ΚΟΡΑΚΙ - Απάνω Μεριάς, της περιφέ¬ 
ρειας του Δήμου Άνω Σύρου, για τη διαμόρφωση του ακινήτου αυτού 
σε χώρο απόρριψης των απορριμμάτων, το οποίο συνορεύει νοτιοανατο¬ 
λικά με ιδιοκτησία Ευαγγέλου Δρυλλάκη και προς όλες τις άλλες 
κατευθύνσεις με ιδιοκτησίες του ίδιου όπως πιο πάνω εικαζομένου 
δικαιούχου, σύμφωνα με την 1/1988 Απόφαση του Μονομελούς Πρω¬ 


τοδικείου Σύρου και την 27/1987 Απόφαση του Δημοτικού Συμβου¬ 
λίου Άνω Σύρου, που επικυρώθηκε με την 11005 από 24.8.1987 
Απόφαση της Νομαρχίας Κυκλάδων που δημοσιεύθηκε στο ΦΕΚ 382/ 
7.5.1987, τεύχος τέταρτο. Διευκρινίζεται ότι ο παραπάνω εικαζόμενος 
δικαιούχος δεν έχει αναγνωρισθεί ως δικαιούχος της αποζημίωσης, της 
πιο πάνω απαλλοτρίωσης, σύμφωνα με την προβλεπόμενη από το 
Νόμο διαδικασία. 

Άνω Σύρος, 3 Αυγούστου 1988 
Ο Δήμαρχος 

ΓΙΩΡΓΟΣ ΠΑΠΙΤΣΗΣ · 


Ειδοποίηση παρακατάθεσης που έγινε λόγω προσκυρώσεως για την 
τακτοποίηση ιδιοκτησίας Κασσάνδρας Τσιάρα, Ασημίνας Τσιάρα, 
Καλλιόπης Ανδρονικίδου, Παναγιώτη Τσιάρα, Μαρίας Τσιάρα και 
Χρήστου Ντόκου. 

Οι Κασσάνδρα Τσιάρα, Ασημίνα Τσιάρα, Καλλιόπη Ανδρονικίδου, 
Παναγιώτης Τσιάρας, Μαρία Τσιάρα και Χρήστος.Ντοκος ανακοινώ¬ 
νουν ότι παρακατάθεσαν στο Ταμείο Παρακαταθηκών και Δανείων 
Θεσσαλονίκης της κατοικίας τους, το οποίο εξέδωσρ το υπ’ αριθ; 
420285/1.6.1988 γραμμάτιο συστάσεως παρακαταθήκης, το ποσό 
των 1.247.400 δραχμών υπέρ του Δήμου Θεσσαλονίκης. 

Το παραπάνω γραμμάτιο κατέθεσαν στη συμβολαιογράφο Θεσσαλο¬ 
νίκης Μαίρη ή Μαρία Χριστοδούλου - Συλλαίου η·οποία συνέταξε την 
υπ’ αριθ. 2772/8.6.1988 πράξη της. 

Δυνάμει της υπ’ αριθ. 5045/11.4.1984 πράξης τακτοποίησης του 
Πολεοδομικού Γραφείου Θεσσαλονίκης που κυρώθηκε νόμιμα με την 
υπ’ αριθ. 21330/1984 απόφαση της Νομαρχίας Θεσσαλονίκης, προ¬ 
σκυρώθηκε τμήμα οικοπέδου υπό στοιχεία 5, 4, 10, 9, 6, 5 εμβαδού 
29,70 τ.μ, φερόμενο στην παραπάνω πράξη επ’ ονόματι Δήμου Θεσσα¬ 
λονίκης Κ. 25411 σε οικόπεδο των υποχρέων καταθετών Κασσάνδρας 
Τσιάρα, Ασημίνας Τσιάρα, Καλλιόπης Ανδρονικίδου, Παναγιώτη Τσιά-’ 
ρα, Μαρίας Τσιάρα και Χρήστου Ντόκου κατά ποσοστά 50/100 της 
Κασσάνδρας Τσιάρα και 10/100 καθενός απά τους λοιπούς. 

Δυνάμει της υπ’ αριθ. 3015/1987 απόφασης Μονομελούς Πρωτο¬ 
δικείου Θεσσαλονίκης καθορίστηκε προσωρινή τιμή μονάδος αποζημι-* 
ώσεως το ποσό των 42.000 δραχμών κατά τ.μ. και έγινε η ανάλογη 
παρακατάθεση. 

Θεσσαλονίκη, 11 Αυγούστου 1988 
Ο Πληρ/σιος Δικηγόρος 
ΣΩΚΡΑΤΗΣ ΓΟΡΙΔΑΡΗΣ 


(Αριθ. τριπλ. 3ου Ταμ. Εισπρ. Θεσ/νίκης 6180573/88) 

-♦- 


(13) 

Ειδοποίηση παρακατάθεσης που έγινε λόγω προσκυρώσεως για την 
τακτοποίηση ιδιοκτησίας Ασημίνας Τσιάρα, Καλλιόπης Ανδρονικί¬ 
δου, Παναγιώτη Τσιάρα. 


Οι Ασημίνα Τσιάρα, Καλλιόπη Ανδρονικίδου και Παναγιώτης Τσιά¬ 
ρας, ανακοινώνουν ότι παρακατάθεσαν στο Ταμείο Παρακαταθηκών 
και Δανείων Θεσσαλονίκης της κατοικίας τους, το οποίο εξέδωσε το υπ’ 
αριθ. 420286/1.6.1988 γραμμάτιο συστάσεως παρακαταθήκης, το 
ποσό των 810.600 δραχμών υπέρ του Δήμου Θεσσαλονίκης. 

Το παραπάνω γραμμάτιο κατέθεσαν στη συμβολαιογράφο Θεσσαλο¬ 
νίκης Μαίρη ή Μαρία Χριστοδούλου - Συλλαίου η οποία συνέταξε την 
υπ’ αριθ. 2773/8.6.1988 πράξη της. 

Δυνάμει της υπ’ αριθ. 5045/11.4.1984 πράξης τακτοποίησης του 
Πολεοδομικού Γραφείου Θεσσαλονίκης που κυρώθηκε νόμιμα με την 
υπ’ αριθ. 21330/1984 απόφαση της Νομαρχίας Θεσσαλονίκης, προ¬ 
σκυρώθηκε τμήμα οικοπέδου υπό στοιχεία 2, 3, 4, 5, 2 εμβαδού 
19,30 τ.μ. φερόμενο στην παραπάνω πράξη επ’ ονόματι Δήμου Θεσσα¬ 
λονίκης Κ. 25411 σε οικόπεδο των υποχρέων καταθετών Ασημίνας 
Τσιάρα, Κα^ιόπης Ανδρονικίδου και Παναγιώτη Τσιάρα κατά ποσο¬ 
στά 48.70/100, 42.50/100 και 8.80/100 αντίστοιχα. 

Δυνάμει της υπ’ αριθ. 3015/1987 απόφασης Μονομελούς Πρωτο¬ 
δικείου Θεσσαλονίκης καθορίστηκε προσωρινή τιμή μονάδος αποζημι¬ 
ώσεως το ποσό των 42.000 δραχμών κατά τ.μ. και έγινε η ανάλογη 
παρακατάθεση. 

Θεσσαλονίκη, 11 Αυγούστου 1988 
Ο Πληρ/σιος Δικηγόρος 
ΣΩΚΡΑΤΗΣ ΓΟΡΙΔΑΡΗΣ 


(Αριθ. τριπλ. 3ου Ταμ. Εισπρ. Θεσ/νίκης 6180575/88) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






